ΓΡΑΠΤΗ ΕΡΩΤΗΣΗ P-3568/02

υποβολή: Luisa Morgantini (GUE/NGL) προς το Συμβούλιο

(5 Δεκεμβρίου 2002)

Θέμα: Απειλές κατά της θρησκευτικής και πολιτιστικής ποικιλομορφίας στο Ισραήλ

Το Μάιο του 2001 οι ισραηλινές ένοπλες δυνάμεις εισέβαλαν βιαίως στο ιδιόκτητο αποστολικό αρμενικό μοναστήρι του Baron Der, πλησίον της Beith Jala, λεηλατώντας και καταστρέφοντας στοιχεία της οικολογικής, ιστορικής και αρχαιολογικής κληρονομιάς. Κατ' εκτίμηση, οι ζημίες ανέρχονται σε άνω των 300 000 ευρώ. Έκτοτε οι ένοπλες δυνάμεις εξακολουθούν να κατέχουν την έκταση.

Έως σήμερα έχουν αποδειχθεί άνευ αποτελέσματος οι επανειλημμένες προσπάθειες διαπραγμάτευσης εκ μέρους του αρμενικού πατριαρχείου των Ιεροσολύμων καθώς και οι παρακλήσεις τωνπάτων πνευματικών και πολιτικών αρχών, μεταξύ των οποίων του Πάπα Ιωάννου Παύλου ΙΙ και του ειδικού εισηγητή των Ηνωμένων Εθνών για τις θρησκευτικές ελευθερίες, κ. Amor.

Ως απάντηση στις παρακλήσεις του αρμενικού πατριαρχείου, οι στρατιωτικές και πολιτικές ισραηλινές αρχές διέταξαν τη κατάσχεση της εν λόγω ιδιοκτησίας. Τον Απρίλιο του 2002 το Ισραήλ ξεκίνησε την εφαρμογή του σχεδίου της ανέγερσης τείχους μεταξύ της επικράτειάς του και της Δυτικής Όχθης. Για τηνλοποίηση του σχεδίου αυτού οι ισραηλινές ένοπλες δυνάμεις λιθόστρωσαν δρόμο διαμέσου του μοναστηρίου και σχεδιάζουν τώρα να ανεγείρουν το τείχος κατά μήκος του δρόμου αυτού, τέμνοντας κατ' αυτόν τον τρόπο τη κτήμα του μοναστηρίου σε δύο απροσπέλαστα μεταξύ τους τμήματα.

Η τελευταία νόμιμη προσφυγή του πατριαρχείου, ενώπιον του Ανώτερου Δικαστηρίου του Ισραήλ παρέμεινε αναπάντητη.

Όταν η αρμενική κοινότητα της Ευρώπης στράφηκε προς τον κ. Javier Solanas, δεν είχε καμία αντίδραση.

Δημιουργείται η εντύπωση ότι με τηνπόθεση αυτή το κράτος του Ισραήλ θέτει σε δοκιμασία τη διεθνή κοινότητα. Σε περίπτωση που το Ισραήλ νικήσει μπορεί κανείς να ανησυχεί για την τύχη όχι μόνον των ελληνικών και των λατινικών θεσμών, αλλά και όλων των μειονοτήτων που διαμένουν στο Ισραήλ που θα διατρέχουν τον κίνδυνο να καταπατηθεί ο πολιτισμός τους και να κατασχεθεί η κληρονομιά τους.

Προτίθεται άραγε το Συμβούλιο να ασχοληθεί με τηνπόθεση του αρμενικού μοναστηρίου του Baron Der, ναπενθυμίσει στο Ισραήλ τιςποχρεώσεις του εις ο, τι αφορά τα Ανθρώπινα Δικαιώματα και να του ζητήσει να σεβαστεί την πολιτιστική και θρησκευτική ποικιλομορφία των διαφόρων συνιστωσών της κοινωνίας του·

Δεν θεωρεί άραγε το Συμβούλιο ότι η καταγγελλόμενη εδώ συμπεριφορά συνιστά παραβίαση της συμφωνίας σύνδεσης(1) μεταξύ της Ευρωπαϊκής Ένωσης και του Ισραήλ, και πιο συγκεκριμένα των αιτιολογικών σκέψεων και του άρθρου 2 της συμφωνίας αυτής· Εάν ναι, δεν προτίθεται άραγε το Συμβούλιο να καταγγείλει τη συμφωνία αυτή·

(1) ΕΕ L 147 της 21.6.2000.

Απάντηση

(4 Μαρτίου 2003)

Το Συμβούλιο δεν έχει συζητήσει ειδικά το θέμα αυτό. Ωστόσο, στις συνεδριάσεις που πραγματοποιούνται με το Ισραήλ στα πλαίσια της συμφωνίας σύνδεσης, τονίζει πάντοτε ότι οι σχέσεις με το Ισραήλ στηρίζονται στην κοινή τήρηση των δημοκρατικών αρχών και των θεμελιωδών ανθρωπίνων δικαιωμάτων, πράγμα που αποτελεί βασικό στοιχείο της συμφωνίας σύμφωνα με τα οριζόμενα στο οικείο άρθρο 2. Το Συμβούλιοπενθύμισε ότι ένας από τους μεγάλους στόχους της εξωτερικής πολιτικής της Ένωσης είναι να προωθηθούν οι θεμελιώδεις ελευθερίες, μεταξύ των οποίων συγκαταλέγεται και η θρησκευτική ελευθερία. Η ΕΕ καταβάλλει πάσα δυνατή προσπάθεια, κυρίως μέσω της Τετραμερούς στην οποία συμμετέχει ο Γενικός Γραμματέας/Ύπατος Εκπρόσωπος για την ΚΕΠΠΑ, κύριος Javier Solana, προκειμένου να αποκατασταθεί η εμπιστοσύνη μεταξύ των Μερών και να οδηγηθούν και πάλι στο τραπέζι των διαπραγματεύσεων.